Umiddelbart lyder overskriften som en and - men det er det også. Om det er en særlig ande-race, som kaldes "Silvand", eller der kan være tale om en and, som er for doven til at bygge redde eller bare synes, at sommervarme granitsten er sagen vides ikke. Men uanset, hvad forklaringen er, så har en andemor besluttet sig for at slå sig ned midt i springvandsudstillingen ved Silvan i Aalborg. Her ruger hun oven på syv æg, og det har skabt en del interesse. Faktisk så meget, at der nu tropper folk op hos Silvan - ikke for at handle, men for at se anden. Se en reportage fra andemor i vores udsendelse klokken 19.30.

Opsummering:
En andemor har valgt at slå sig ned oven på nogle granitsten midt i en springvandsudstilling i Silvan i Aalborg.